આ જોગવાઈ વાણીસ્વાતંત્ર્ય પરની સીધી તરાપ જેવી છે. આવા વિચિત્ર અધિનિયમની ઘોષણાનો સીધો અને દેખીતો અર્થ અમલદારો તેમજ ન્યાયાધીશોને કોઈ પણ જાતની તપાસથી વેગળા રાખવાનો છે. આ અધિનિયમની હજી ઘોષણા કરવામાં આવી છે. તેને અદાલતમાં પડકારવામાં આવે એ શક્યતા પૂરેપૂરી છે. આમ છતાં, આવો અધિનિયમ લાગુ પાડી દેવા પાછળના સરકારના ઈરાદાને શંકાનો લાભ આપી શકાય એમ નથી. ખાસ કરીને, દિન બ દિન અવનવાં કૌભાંડો, ગેરરીતિઓના કિસ્સાઓ વધી રહ્યા હોય તેમજ આગામી છ માસમાં રાજસ્થાનમાં ચૂંટણીઓ આવી રહી હોય ત્યારે.